Foreldrar geta sótt um flutning milli leikskóla í Hafnarfirði , en meginreglan er að sækja verður um flutning fyrir 1. febrúar ár hvert til að tryggja flutninginn . Tilfærslur barna milli leikskóla eiga sér stað eftir aðstæðum í hverjum leikskóla fyrir sig en algengast er að þeir fari fram eftir sumarlokun leikskóla . Flutningur á milli sveitarfélaga Sveitarfélögin á höfuðborgarsvæðinu eru með samkomulag sín í milli um að heimila börnum , sem flytjast milli sveitarfélaga , að dvelja áfram í leikskóla þar til barninu býðst leikskóladvöl í lögheimilissveitarfélaginu , þó aldrei lengur en í 12 mánuði . Ef sú þjónusta sem barn þarf á að halda , t.d. vegna fötlunar , finnst ekki í því sveitarfélagi , sem barnið flyst til , er dvölin í þeim tilvikum samkvæmt samkomulagi . Foreldrar barns sækja skriflega um framlengingu á leikskóladvöl til þess sveitarfélags sem flutt er úr , en nýja lögheimilissveitarfélagið greiðir kostnaðarhlut sveitarfélagsins . Nýja lögheimilissveitarfélagið innheimtir leikskólagjöld til foreldra í samræmi við þær innritunar - og afsláttarreglur sem þar gilda .